Miulerio kalnai

Miulerio kalnai (indonez. Pegunungan Müller) – kalnų masyvas Malajų salyno Borneo salos centrinėje dalyje (Indonezijos teritorija). Išsidėstę Vakarų, Centrinio ir Rytų Kalimantano provincijų sandūroje. Aukštis 500-2000 m. Aukščiausios viršukalnės – Liangpranas (2240 m), Kerihunas (1960 m). Apaugę tropinėmis džiunglėmis. Smarkiai suskaidyti upių slėnių. Išteka Kahajano, Barito upės. Apgyvendinti dajakų genčių.

Kategorija:Indonezijos kalnai